LIETUVOS RESPUBLIKOS APLINKOS MINISTRAS

ĮSAKYMAS

DĖL TEISINIŲ ŽINIŲ EGZAMINŲ PROGRAMOS LIETUVOS IR UŽSIENIO ARCHITEKTAMS, SIEKIANTIEMS LIETUVOS RESPUBLIKOJE EITI STATYBOS TECHNINĖS VEIKLOS PAGRINDINIŲ SRIČIŲ IR TERITORIJŲ PLANAVIMO VADOVŲ PAREIGAS, PATVIRTINIMO

2014 m. vasario 10 d. Nr. D1-126

Vilnius

Vadovaudamasis Lietuvos Respublikos statybos įstatymo 10 straipsnio 11 dalimi,

t v i r t i n u Teisinių žinių egzaminų programą Lietuvos Respublikos ir užsienio architektams, siekiantiems Lietuvos Respublikoje eiti ypatingų statinių statybos techninės veiklos pagrindinių sričių ir teritorijų planavimo vadovų pareigas (pridedama).

Aplinkos ministras	Valentinas Mazuronis

PATVIRTINTA

Lietuvos Respublikos aplinkos ministro

2014 m. vasario 10 d. įsakymu Nr. D1-126

TEISINIŲ ŽINIŲ EGZAMINŲ PROGRAMA LIETUVOS IR UŽSIENIO

ARCHITEKTAMS, SIEKIANTIEMS LIETUVOS RESPUBLIKOJE EITI STATYBOS TECHNINĖS VEIKLOS PAGRINDINIŲ SRIČIŲ IR TERITORIJŲ PLANAVIMO

VADOVŲ PAREIGAS

I. PROGRAMOS PASKIRTIS IR TIKSLAS

1. Teisinių žinių egzaminų programa (toliau – Programa) nustato teisinių žinių sritis Lietuvos Respublikos ir užsienio architektams, siekiantiems Lietuvos Respublikoje eiti ypatingų statinių statybos techninės veiklos pagrindinių sričių ir teritorijų planavimo vadovų pareigas (toliau – pareiškėjai).

2. Programoje nurodytą teisės aktų sąrašą, teisės aktų nuostatas, sąvokas, apibrėžtis privalo žinoti pareiškėjai, kurie rengiasi teisinių žinių patikrinimui (egzaminui).

3. Pagal Programą Lietuvos Respublikos architektų rūmai rengia testus pareiškėjų teisinių žinių patikrinimui (egzaminui).

II. TEISĖS AKTŲ SĄRAŠAS

4. Įstatymai, Lietuvos Respublikos Vyriausybės nutarimai:

4.1. Lietuvos Respublikos statybos įstatymas;

4.2. Lietuvos Respublikos teritorijų planavimo įstatymas;

4.3. Lietuvos Respublikos saugomų teritorijų įstatymas;

4.4. Lietuvos Respublikos nekilnojamojo kultūros paveldo apsaugos įstatymas;

4.5. Lietuvos Respublikos žemės įstatymas;

4.6. Lietuvos Respublikos planuojamos ūkinės veiklos poveikio aplinkai vertinimo įstatymas;

4.7. Lietuvos Respublikos autorių teisių ir gretutinių teisių įstatymas;

4.8. Lietuvos Respublikos viešųjų pirkimų įstatymas;

4.9. Lietuvos Respublikos Vyriausybės 1992 m. gegužės 12 d. nutarimas Nr. 343 „Dėl specialiųjų žemės ir miško naudojimo sąlygų patvirtinimo”;

4.10. Lietuvos Respublikos Vyriausybės 1996 m. rugsėjo 18 d. nutarimas Nr. 1079 „Dėl visuomenės informavimo, konsultavimo ir dalyvavimo priimant sprendimus dėl teritorijų planavimo nuostatų patvirtinimo“;

4.11. Lietuvos Respublikos Vyriausybės 1999 m. rugsėjo 29 d. nutarimas Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“;

4.12. Lietuvos Respublikos Vyriausybės 2005 m. gegužės 18 d. nutarimas Nr. 554 „Dėl Lietuvos Respublikos architektūros politikos krypčių aprašo patvirtinimo“;

4.13. Lietuvos Respublikos Vyriausybės 2013 m. gruodžio 18 d. nutarimas Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“.

5. Statybos techniniai reglamentai, paveldo tvarkybos reglamentas:

5.1. statybos techninis reglamentas STR 1.01.05:2007 „Normatyviniai statybos techniniai dokumentai“, patvirtintas Lietuvos Respublikos aplinkos ministro 2007 m. gruodžio 6 d. įsakymu Nr. D1-665 „Dėl Lietuvos Respublikos aplinkos ministro 2002 m. balandžio 12 d. įsakymo Nr. 173 „Dėl statybos techninio reglamento STR 1.01.05:2002 „Normatyviniai statybos techniniai dokumentai“ patvirtinimo“ pakeitimo“;

5.2. statybos techninis reglamentas STR 1.01.06:2013 „Ypatingi statiniai“, patvirtintas Lietuvos Respublikos aplinkos ministro 2013 m. spalio 18 d. įsakymu Nr. D1-772 „Dėl Lietuvos Respublikos aplinkos ministro 2010 m. rugsėjo 27 d. įsakymo Nr. D1-813 „Dėl statybos techninio reglamento STR 1.01.06:2010 „Ypatingi statiniai“ patvirtinimo“ pakeitimo“;

5.3. statybos techninis reglamentas STR 1.01.07:2010 „Nesudėtingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 „Dėl statybos techninio reglamento STR 1.01.07:2010 „Nesudėtingi statiniai“ patvirtinimo“;

5.4. statybos techninis reglamentas STR 1.01.08:2002 „Statinio statybos rūšys“, patvirtintas Lietuvos Respublikos aplinkos ministro 2002 m. gruodžio 5 d. įsakymu Nr. 622 „Dėl statybos techninio reglamento STR 1.01.08:2002 „Statinio statybos rūšys“ patvirtinimo“;

5.5. statybos techninis reglamentas STR 1.01.09:2003 „Statinių klasifikavimas pagal jų naudojimo paskirtį“, patvirtintas Lietuvos Respublikos aplinkos ministro 2003 m. birželio 11 d. įsakymu Nr. 289 „Dėl statybos techninio reglamento STR 1.01.09:2003 „Statinių klasifikavimas pagal jų naudojimo paskirtį“ patvirtinimo“;

5.6. statybos techninis reglamentas STR 1.05.06:2010 „Statinio projektavimas“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-808 „Dėl Lietuvos Respublikos aplinkos ministro 2004 m. gruodžio 30 d. įsakymo Nr. D1-708 „Dėl statybos techninio reglamento STR 1.05.06:2005 „Statinio projektavimas“ patvirtinimo“ pakeitimo“;

5.7. statybos techninis reglamentas STR 1.05.08:2003 „Statinio projekto architektūrinės ir konstruktyvinės dalių brėžinių braižymo taisyklės ir grafiniai žymėjimai“, patvirtintas Lietuvos Respublikos aplinkos ministro 2003 m. lapkričio 19 d. įsakymu Nr. 568 „Dėl statybos techninio reglamento STR 1.05.08:2003 „Statinio projekto architektūrinės ir konstruktyvinės dalių brėžinių braižymo taisyklės ir grafiniai žymėjimai“ patvirtinimo“;

5.8. statybos techninis reglamentas STR 1.06.03:2002 „Statinio projekto ekspertizė ir statinio ekspertizė“, patvirtintas Lietuvos Respublikos aplinkos ministro 2002 m. balandžio 30 d. įsakymu Nr. 214 „Dėl statybos techninio reglamento STR 1.06.03:2002 „Statinio projekto ekspertizė ir statinio ekspertizė“ patvirtinimo“;

5.9. statybos techninis reglamentas STR 1.07.01:2010 „Statybą leidžiantys dokumentai”, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-826 „Dėl statybos techninio reglamento STR 1.07.01:2010 „Statybą leidžiantys dokumentai” patvirtinimo“;

5.10. statybos techninis reglamentas STR 1.08.02:2002 „Statybos darbai“, patvirtintas Lietuvos Respublikos aplinkos ministro 2002 m. balandžio 30 d. įsakymu Nr. 211 „Dėl statybos techninio reglamento STR 1.08.02:2002 „Statybos darbai“ patvirtinimo“;

5.11. statybos techninis reglamentas STR 1.09.04:2007 „Statinio projekto vykdymo priežiūra“, patvirtintas Lietuvos Respublikos aplinkos ministro 2007 m. spalio 26 d. įsakymu Nr. D1-542 „Dėl Lietuvos Respublikos aplinkos ministro 2002 m. balandžio 15 d. įsakymo Nr. 179 „Dėl statybos techninių reglamentų STR1.09.04:2002 „Statinio projekto vykdymo priežiūra“ ir STR 1.09.05:2002 „Statinio statybos techninė priežiūra“ patvirtinimo“ pakeitimo“;

5.12. statybos techninis reglamentas STR 1.09.05:2002 „Statinio statybos techninė priežiūra“, patvirtintas Lietuvos Respublikos aplinkos ministro 2002 m. balandžio 15 d. įsakymu Nr. 179 „Dėl statybos techninių reglamentų STR1.09.04:2002 „Statinio projekto vykdymo priežiūra“ ir STR 1.09.05:2002 „Statinio statybos techninė priežiūra“ patvirtinimo”;

5.13. statybos techninis reglamentas STR 1.09.06:2010 „Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintas Lietuvos Respublikos aplinkos ministro 2010 m. rugsėjo 28 d. įsakymu Nr. D1-827 „Dėl statybos techninio reglamento STR 1.09.06:2010 „Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“;

5.14. statybos techninis reglamentas STR 1.10.01:2002 „Statinio avarijos tyrimas ir likvidavimas“, patvirtintas Lietuvos Respublikos aplinkos ministro 2002 m. gegužės 7 d. įsakymu

Nr. 232 „Dėl statybos techninio reglamento STR 1.10.01:2002 „Statinio avarijos tyrimas ir likvidavimas“ patvirtinimo“;

5.15. statybos techninis reglamentas STR 1.11.01:2010 „Statybos užbaigimas“, patvirtintas Lietuvos Respublikos aplinkos ministro 2010 m. rugsėjo 28 d. įsakymu Nr. D1-828 „Dėl statybos techninio reglamento STR 1.11.01:2010 „Statybos užbaigimas“ patvirtinimo“;

5.16. statybos techninis reglamentas STR 2.01.01(1):2005 „Esminiai statinio reikalavimai. Mechaninis atsparumas ir pastovumas“, patvirtintas Lietuvos Respublikos aplinkos ministro 2005 m. rugsėjo 21 d. įsakymu Nr. D1-455 „Dėl statybos techninio reglamento STR 2.01.01(1):2005 „Esminiai statinio reikalavimai. Mechaninis atsparumas ir pastovumas“ patvirtinimo“;

5.17. statybos techninis reglamentas STR 2.01.01(2):1999 „Esminiai statinio reikalavimai. Gaisrinė sauga“, patvirtintas Lietuvos Respublikos aplinkos ministro 1999 m. vasario 27 d. įsakymu Nr. 422 „Dėl statybos techninio reglamento STR 2.01.01(2):1999 „Esminiai statinio reikalavimai. Gaisrinė sauga“ patvirtinimo“;

5.18. statybos techninis reglamentas STR 2.01.01(3):1999 „Esminiai statinio reikalavimai. Higiena, sveikata, aplinkos apsauga“, patvirtintas Lietuvos Respublikos aplinkos ministro 1999 m. gruodžio 27 d. įsakymu Nr. 420 „Dėl statybos techninio reglamento STR 2.01.01(3):1999 „Esminiai statinio reikalavimai. Higiena, sveikata, aplinkos apsauga“ patvirtinimo“;

5.19. statybos techninis reglamentas STR 2.01.01(5):2008 „Esminiai statinio reikalavimai. Apsauga nuo triukšmo“, patvirtintas Lietuvos Respublikos aplinkos ministro 2008 m. kovo 12 d. įsakymu Nr. D1-132 „Dėl statybos techninio reglamento STR 2.01.01(5):2008 „Esminiai statinio reikalavimai. Apsauga nuo triukšmo“ patvirtinimo“;

5.20. statybos techninis reglamentas STR 2.01.09:2012 „Pastatų energinis naudingumas. Energinio naudingumo sertifikavimas“, patvirtintas Lietuvos Respublikos aplinkos ministro 2012 m. rugpjūčio 21 d. įsakymu Nr. D1-674 „Dėl Lietuvos Respublikos aplinkos ministro 2005 m. gruodžio 20 d. įsakymo Nr. D1-624 „Dėl statybos techninio reglamento STR 2.01.09:2005 „Pastatų energinis naudingumas. Energinio naudingumo sertifikavimas“ patvirtinimo“ pakeitimo“;

5.21. statybos techninis reglamentas STR 2.02.01:2004 „Gyvenamieji pastatai“, patvirtintas Lietuvos Respublikos aplinkos ministro 2003 m. gruodžio 24 d. įsakymu Nr. 705 „Dėl statybos techninio reglamento STR 2.02.01:2004 „Gyvenamieji pastatai“ patvirtinimo“;

5.22. statybos techninis reglamentas STR 2.02.08:2012 „Automobilių saugyklų projektavimas“, patvirtintas Lietuvos Respublikos aplinkos ministro 2012 m. balandžio 23 d. įsakymu Nr. D1-345 „Dėl Lietuvos Respublikos aplinkos ministro 2005 m. vasario 11 d. įsakymo Nr. D1-83 „Dėl statybos techninio reglamento STR 2.02.08:2005 „Automobilių saugyklų projektavimas“ patvirtinimo“ pakeitimo“;

5.23. statybos techninis reglamentas STR 2.02.09:2005 „Vienbučiai ir dvibučiai gyvenamieji pastatai”, patvirtintas Lietuvos Respublikos aplinkos ministro 2005 m. liepos 1 d. įsakymu Nr. D1-338 „Dėl statybos techninio reglamento STR 2.02.09:2005 „Vienbučiai ir dvibučiai gyvenamieji pastatai” patvirtinimo“;

5.24. statybos techninis reglamentas STR 2.02.02:2004 „Visuomeninės paskirties statiniai”, patvirtintas Lietuvos Respublikos aplinkos ministro 2004 m. vasario 27 d. įsakymu Nr. D1-91 „Dėl statybos techninio reglamento STR 2.02.02:2004 „Visuomeninės paskirties statiniai” patvirtinimo“;

5.25. statybos techninis reglamentas STR 2.03.01:2001 „Statiniai ir teritorijos. Reikalavimai žmonių su negalia reikmėms”, patvirtintas Lietuvos Respublikos aplinkos ministro įsakymu 2001 m. birželio 14 d. įsakymu Nr. 317 „Dėl statybos techninio reglamento STR 2.03.01:2001 „Statiniai ir teritorijos. Reikalavimai žmonių su negalia reikmėms” patvirtinimo“;

5.26. statybos techninis reglamentas STR 2.06.04:2011 „Miestų, miestelių ir kaimų susisiekimo sistemos”, patvirtintas Lietuvos Respublikos aplinkos ministro 1999 m. kovo 2 d. įsakymu Nr. 61 „Dėl statybos techninio reglamento STR 2.06.04:2011 „Miestų, miestelių ir kaimų susisiekimo sistemos” patvirtinimo“;

6. Paveldo tvarkybos reglamentas PTR 3.06.01:2007 „Kultūros paveldo tvarkybos darbų projektų rengimo taisyklės“, patvirtintas Lietuvos Respublikos kultūros ministro 2007 m. birželio 4 d. įsakymu Nr. ĮV-329 „Dėl paveldo tvarkybos reglamento PTR 3.06.01:2007 „Kultūros paveldo tvarkybos darbų projektų rengimo taisyklės“ patvirtinimo“.

7. Aplinkos ministro įsakymai ir kiti įgyvendinamieji teisės aktai:

7.1. Architektų atestavimo, atestatų galiojimo sustabdymo arba jų panaikinimo tvarkos ir architektų kvalifikacinių reikalavimų aprašas, patvirtintas Lietuvos Respublikos aplinkos ministro 2005 m. liepos 11 d. įsakymu Nr. D1-341 „Dėl Architektų atestavimo, atestatų galiojimo sustabdymo arba jų panaikinimo tvarkos ir architektų kvalifikacinių reikalavimų aprašo patvirtinimo“;

7.2. Architekto profesinės kvalifikacijos pripažinimo norint užsiimti architekto profesine veikla ar laikinai arba vienkartinai teikti architektūrines paslaugas Lietuvos Respublikoje tvarkos aprašas, patvirtintas Lietuvos Respublikos aplinkos ministro 2004 m. kovo 25 d. įsakymu Nr. D1-131 „Dėl Architekto profesinės kvalifikacijos pripažinimo norint užsiimti architekto profesine veikla ar laikinai arba vienkartinai teikti architektūrines paslaugas Lietuvos Respublikoje tvarkos aprašas patvirtinimo“;

7.3. Trečiųjų šalių piliečių architekto profesinės kvalifikacijos pripažinimo Lietuvos Respublikoje tvarkos aprašas, patvirtintas Lietuvos Respublikos aplinkos ministro 2012 m. sausio 16 d. įsakymu Nr. D1-39 „Dėl Trečiųjų šalių piliečių architekto profesinės kvalifikacijos pripažinimo Lietuvos Respublikoje tvarkos aprašo patvirtinimo“;

7.4. Kompleksinio teritorijų planavimo dokumentų rengimo taisyklės, patvirtintos Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“;

7.5. Teritorijų planavimo normos, patvirtintos Lietuvos Respublikos aplinkos ministro 2014 m. sausio 2 d. įsakymu Nr. D1-7 „Dėl Teritorijų planavimo normų patvirtinimo“;

7.6. Gaisrinės saugos normos teritorijų planavimo dokumentams rengti, patvirtintos Lietuvos Respublikos aplinkos ministro ir Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2013 m. gruodžio 31 d. įsakymu Nr. D1-995/1-312 „Dėl Gaisrinės saugos normų teritorijų planavimo dokumentams rengti patvirtinimo“;

7.7. Teritorijų planavimo sąlygų išdavimo tvarkos aprašas, patvirtintas Lietuvos Respublikos aplinkos ministro 2013 m. gruodžio 31 d. įsakymu Nr. D1-999 „Dėl Lietuvos Respublikos aplinkos ministro 2004 m. gegužės 7 d. įsakymo Nr. D1-262 „Dėl Planavimo sąlygų teritorijų planavimo dokumentams rengti parengimo ir išdavimo tvarkos aprašo patvirtinimo“ pakeitimo“;

7.8. Žemės naudojimo būdų turinio aprašas ir Žemės sklypų žemės naudojimo būdų ir žemės naudojimo pobūdžių, įrašytų nekilnojamojo turto kadastre, įrašų keitimo aprašas, patvirtinti Lietuvos Respublikos žemės ūkio ministro ir Lietuvos Respublikos aplinkos ministro 2013 m. gruodžio 30 d. įsakymu Nr. 3D-909/D1-990 „Dėl Lietuvos Respublikos aplinkos ministro ir Lietuvos Respublikos žemės ūkio ministro 2013 m. gruodžio 11 d. įsakymo Nr. 3D-830/D1-920 „Dėl žemės ūkio ministro ir aplinkos ministro 2005 m. sausio 20 d. įsakymo Nr. 3D-37/D1-40 „Dėl Pagrindinės žemės naudojimo paskirties žemės naudojimo būdų turinio, žemės sklypų naudojimo pobūdžių sąrašo ir jų turinio patvirtinimo“ pakeitimo“ pakeitimo“;

7.9. Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašas, patvirtintas Lietuvos Respublikos aplinkos ministro 2013 m. gruodžio 31 d. įsakymu Nr. D1-997 „Dėl specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo patvirtinimo“.

8. Tarptautinės konvencijos ir chartijos:

8.1. Europos Tarybos rezoliucija 2001/C73/04 „Dėl architektūros kokybės miesto ir kaimo aplinkoje“ (OL C 73, 2001.02.12);

8.2. Europos Komisijos architektūros politikos vadovas (Komisijos komunikatas C (2009) 7032);

8.3. Europos Tarybos išvados dėl architektūros: kultūros įnašas į tvarų vystymąsi 2008/C319/05 (OL C 319, 2008.12.13);

8.4. Leipcigo tvariųjų Europos miestų chartija (CdR 163/2007), http://www.am.lt/VI/files/0.917593001243239525.pdf;

8.5. Vienos memorandumas (WHC-05Z29.COM/5), http://www.heritage.lt/t_aktai/konvencijos/vienos_memorandumas.htm;

8.6. Europos kraštovaizdžio konvencija, ratifikuota Lietuvos Respublikos 2002 m. spalio 3 d. įstatymu Nr. IX-1115 „Dėl Europos Konvencijos ratifikavimo“;

8.7. Architektūros paslaugų teikėjų etikos kodeksas (Europos architektų tarybos (EAT), priimtas 2005 m. spalio mėn. 14 d.), http://eur-lex.europa.eu/lt/index.htm.

III. STATYBA

9. Statybos įstatymas, statybos techniniai reglamentai, kiti teisės aktai ir dokumentai:

statiniai: statinio sąvoka, statinio apibrėžtis, statinių kategorijos, statinių klasifikavimas pagal jų naudojimo paskirtį;

esminiai statinio reikalavimai; specialieji architektūros reikalavimai; specialieji saugomos teritorijos tvarkymo ir apsaugos reikalavimai; projektiniai pasiūlymai;

pastatų grupės: gyvenamieji pastatai; negyvenamieji pastatai; gyvenamųjų pastatų pogrupiai; negyvenamųjų pastatų pogrupiai;

inžinerinių statinių grupės: susisiekimo komunikacijų pogrupiai, inžinerinių tinklų pogrupiai, statiniai, priskiriami kitų statinių grupei;

reikalavimai žmonių su negalia reikmėms: reikalavimai statiniams ir teritorijoms;

miestų, miestelių ir kaimų susisiekimo sistemos: susisiekimo sistemos planavimo reikalavimai;

statybos techninė veikla: statybos techninės veiklos pagrindinės sritys, statybos techninės veiklos pagrindinių sričių apibrėžtys; statybos dalyviai; statinio projektavimas; statinio projekto ekspertizė; statybą leidžiantys dokumentai; statinio statyba; statybos darbų apibrėžtis; statinio statybos rūšys ir jų apibrėžtys; statinio statybos priežiūra; statybos sustabdymas; statinio avarija; statinio ekspertizė;

juridinių ir fizinių asmenų atsakomybė už įstatymo pažeidimus: baudų už įstatymo pažeidimus taikymo atvejai.

IV. TERITORIJŲ PLANAVIMAS

10. Teritorijų planavimo įstatymas, kiti teisės aktai ir dokumentai:

teritorijų planavimo dokumentų rūšys: kompleksinio teritorijų planavimo dokumentai ir specialiojo teritorijų planavimo dokumentai;

teritorijų planavimo lygmenys: valstybės, savivaldybės, vietovės;

teritorijų planavimo proceso etapai;

planavimo organizatorių ir iniciatorių teisės ir pareigos;

valstybės lygmens bendrieji planai: objektai ir uždaviniai; nustatomos teritorijos naudojimo privalomosios nuostatos; rengimo organizavimas; dokumentai; planavimo procesas; dokumentų rengimas, derinimas, tvirtinimas, įsigaliojimas; sprendinių įgyvendinimo stebėsena; sprendinių keitimas ir koregavimas;

savivaldybės ir vietovės lygmens bendrieji planai: objektai ir uždaviniai; nustatomi teritorijos naudojimo privalomieji reikalavimai; rengimo organizavimas; dokumentai; planavimo procesas; dokumentų rengimas, derinimas, tvirtinimas, įsigaliojimas; sprendinių įgyvendinimo stebėsena; sprendinių keitimas ir koregavimas;

detalusis teritorijų planavimas: objektai ir uždaviniai; rengimo organizavimas; dokumentai; nustatomas teritorijos naudojimo reglamentas; rengimo organizavimas; dokumentai; planavimo procesas; dokumentų rengimas, derinimas, tvirtinimas, įsigaliojimas; sprendinių įgyvendinimas;

specialusis teritorijų planavimas: objektai ir uždaviniai; rengimo organizavimas; dokumentai; planavimo procesas; dokumentų rengimas, derinimas, tvirtinimas, įsigaliojimas;

valstybei svarbių projektų teritorijų planavimas: dokumentų rengimo, derinimo, keitimo, tikrinimo, tvirtinimo, galiojimo, viešinimo ir ginčų sprendimo tvarka;

teritorijų planavimo viešumas: teritorijų planavimo viešinimas; teritorijų planavimo viešinimo procedūros; informacijos teikimo būdai; informavimas apie teritorijų planavimo pradžią; supažindinimas su parengtais teritorijų planavimo dokumentais; konsultavimasis; pasiūlymų teikimas ir nagrinėjimas; viešas svarstymas;

Lietuvos Respublikos teritorijų planavimo dokumentų registras;

Lietuvos Respublikos teritorijų stebėsenos informacinė sistema;

teritorijų planavimo valstybinė priežiūra ir skundų ar pranešimų nagrinėjimas.

V. SAUGOMOS TERITORIJOS

11. Saugomų teritorijų įstatymas, kiti teisės aktai ir dokumentai:

saugomų teritorijų apibrėžtis;

veiklos saugomose teritorijose reglamentavimo dokumentai;

saugomų teritorijų steigimo ir apskaitos tvarka;

saugomų teritorijų apsaugos ir tvarkymo organizavimas;

saugomų teritorijų specialiųjų planų tipai;

žemės nuosavybės formos saugomose teritorijose;

rezervatų, draustinių, paveldo objektų, valstybinių parkų, apibrėžtys ir rūšys;

veiklos rezervatuose reglamentavimas;

veiklos draustiniuose reglamentavimas;

veiklos paveldo objektų teritorijose reglamentavimas;

veiklos valstybiniuose parkuose reglamentavimas;

paviršinio vandens telkinių apsaugos zonos ir veiklos jose reglamentavimas;

saugomų teritorijų planavimas ir dokumentų rūšys.

VI. NEKILNOJAMOJO KULTŪROS PAVELDO APSAUGA

12. Nekilnojamo kultūros paveldo apsaugos įstatymas kiti teisės aktai ir dokumentai:

nekilnojamosios kultūros vertybės apibrėžtis;

nekilnojamojo kultūros paveldo apsaugos administravimas;

nekilnojamojo kultūros paveldo objektų saugojimo režimai;

nekilnojamojo kultūros paveldo teritorijų planavimo organizatoriai;

nekilnojamojo kultūros paveldo apsaugos specialiojo plano pavadinimas ir kas jame nustatoma;

kultūros paveldo objekto ir jo teritorijos apibrėžtys;

kultūros paveldo statinio apibrėžtis;

nekilnojamųjų kultūros vertybių prieinamumas;

nekilnojamosios kultūros vertybės paėmimas;

tvarkomųjų statybos darbų ir tvarkomųjų paveldosaugos darbų apibrėžtys;

reikalavimai tvarkomųjų paveldosaugos darbų projektų rengėjams;

viešajam pažinimui ir naudojimui saugomame objekte draudžiami statybos darbai;

atvejai, kai paveldosaugos (specialioji) ekspertizė yra privaloma;

kultūros paveldo objektų tvarkybos darbų projektams keliami reikalavimai;

kultūros paveldo objektų tvarkybos darbų projektus reglamentuojantys dokumentai.

VII. PROJEKTAVIMO DARBŲ RANGOS SUTARTYS. VIEŠŲJŲ PIRKIMŲ

PAGRINDINĖS NUOSTATOS

13. Civilinis kodeksas, Viešųjų pirkimų įstatymas:

rangos sutarties samprata ir rūšys;

rangos sutarties šalys, jų teisės, pareigos ir atsakomybė;

subrangos sutartis;

projektavimo ir tyrinėjimo darbų rangos samprata;

projektavimo darbų rangos sutarties šalys, jų teisės, pareigos ir atsakomybė;

projektavimo užduoties sudarymas ir jos reikšmė;

viešųjų pirkimų sąvoka, pagrindiniai principai ir tikslas;

viešųjų pirkimų subjektai;

viešųjų pirkimų būdai, projekto konkursas.

VIII. ARCHITEKTŪROS POLITIKA IR ARCHITEKTŪRINĖ VEIKLA

14. Teisės aktai ir kiti dokumentai, reglamentuojantys architektūros sritį:

Lietuvos Respublikos architektūros politikos krypčių pagrindinės nuostatos.

15. Europos Tarybos rezoliucijų, tarptautinių konvencijų ir chartijų taikymas Lietuvos Respublikoje:

Europos Komisijos architektūros politikos vadovo pagrindinės nuostatos ir rekomendacijos;

Europos Tarybos rezoliucijos „Dėl architektūros kokybės miesto ir kaimo aplinkoje“ pagrindinės rekomendacijos;

Leipcigo tvariųjų Europos miestų chartijos rekomendacijos;

Vienos memorandumo rekomendacijos, principai ir tikslai, sprendimai;

Europos kraštovaizdžio konvencijos taikymo sritys ir tikslai.

16. Atestavimas ar teisės pripažinimas:

Lietuvos ir užsienio architektams, siekiantiems Lietuvos Respublikoje eiti statinio statybos techninės veiklos pagrindinių sričių ir teritorijų planavimo vadovų pareigas, įgijimo tvarka: išsilavinimo ir kvalifikaciniai reikalavimai, profesinės patirties reikalavimai ir vertinimo tvarka, teisinių žinių įvertinimo tvarka, architekto kvalifikacijos atestato ar architekto teisės pripažinimo dokumento galiojimo sustabdymo arba jų galiojimo panaikinimo tvarka; reikalavimai kvalifikacijos tobulinimui architekto kvalifikacijos atestato ar architekto teisės pripažinimo galiojimo metu.

17. Architektūros paslaugų teikėjo etikos kodekso pagrindiniai principai.

18. Autorių teisės ir jų apsauga.

______________